Diari Oficial de la Generalitat Valenciana


Sumari del DOGV 9486, del 09-12-2022 (2022/11537)

Anunci de les bases específiques i convocatòria per a la provisió, mitjançant concurs de mèrits de diverses places de personal laboral fix incloses en els processos d'estabilització de l'ocupació temporal.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11070


Data del document
:   22-11-2022

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * concurs administratiu
    * concurs administratiu

Anunci de les bases específiques i convocatòria per a la provisió, mitjançant concurs de mèrits de diverses places de personal laboral fix incloses en els processos d'estabilització de l'ocupació temporal. [2022/11928]  
Per mitjà de la Resolució d'Alcaldia número 2022/1800, de 21 de novembre, de 2022 (i decret 2022/1828, de 22 de novembre, de correcció d'errors) s'han aprovat la convocatòria i les bases específiques que s'annexen a la present resolució, dels processos selectius d'estabilització de l'ocupació temporal per a proveir en propietat les places de personal laboral fix, mitjançant concurs de mèrits, en execució del procés extraordinari d'estabilització de l'ocupació temporal, Llei 20/2021, de 28 de desembre, de mesures urgents per a reduir la temporalitat en l'ocupació pública.  
D'acord amb les referides bases es publiquen la present convocatòria i les bases en el Butlletí Oficial de la Província de València, en el Diari Oficial de la Generalitat Valenciana i en el Boletín Oficial del Estado.  
El termini de presentació de sol·licituds és de vint dies hàbils comptadors des de l'endemà de la publicació de l'extracte de la present convocatòria en el Boletín Oficial del Estado.  
Contra les presents bases, que posen fi a la via administrativa, es poden interposar els recursos següents:  
a) Amb caràcter potestatiu, recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació de les bases en el Butlletí Oficial de la Província. Si transcorre un mes des de l'endemà de la interposició del recurs de reposició, sense que s'haja resolt, es pot entendre que s'ha desestimat; s'hi pot interposar recurs contenciós administratiu.  
b) Recurs contenciós administratiu, a elecció seua, davant dels jutjats contenciosos administratius de la província de València, dins del termini de dos mesos comptadors des de l'endemà de la publicació de les bases en el Butlletí Oficial de la Província, si no s'hi ha interposat recurs de reposició.  
Contra tots els actes administratius definitius que es deriven de les bases, les persones interessades poden interposar els recursos pertinents en els casos i en la forma que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 9/1998, de 13 de juliol, reguladora de la jurisdicció contenciosa administrativa.  
  
Cosa que es fa pública per a coneixement general.  
  
L'Olleria, 22 de novembre de 2022.- L'alcalde: Ramón Vidal Soler.  
  
  
  
ANNEX  
Bases específiques per a la provisió de diverses places de personal laboral fix, mitjançant concurs, incloses en l'oferta d'ocupació pública extraordinària d'estabilització corresponent a l'any 2022 de l'Ajuntament de l'Olleria  
  
Base primera. Objecte de la convocatòria i places a proveir  
1. És objecte de les presents bases específiques establir les normes per les quals s'ha de regir el procés selectiu per a la provisió en propietat de les places de personal laboral fix que es detallen a continuació, que complementen així mateix les bases generals reguladores dels processos d'estabilització de l'ocupació temporal de l'Ajuntament de l'Olleria, publicades en el BOP de València núm. 191 de 4 d'octubre de 2022, i en execució del procés extraordinari d'estabilització de l'ocupació temporal prevista en la disposició addicional 6a i 8a de la Llei 20/2021, de 28 de desembre, de mesures urgents per a reduir la temporalitat en l'ocupació pública.  
2. Les places convocades estan incloses en l'oferta d'ocupació pública extraordinària d'estabilització corresponent a l'any 2022 de l'Ajuntament de l'Olleria (publicada en el BOP de València núm. 89 d'11 de maig de 2022 i DOGV núm. 9343 d'11.05.2022), en el marc del procés de consolidació d'ocupació temporal a l'empara de la Llei 20/2021, de 28 de desembre, de mesures la reducció de la temporalitat en l'ocupació pública:  
Convocatòria 1:  
- Denominació de la plaça: coordinador/a d'activitats esportives  
- Nombre de places: 1  
- Naturalesa: relació laboral  
- Grup d'equivalència: A1  
- Requisit de titulació: Llicenciatura o grau en Ciències de l'Activitat Física i de l'Esport.  
  
Convocatòria 2:  
- Denominació de la plaça: arquitecte/a tècnic/a  
- Nombre de places: 1  
- Naturalesa: relació laboral  
- Grup/subgrup: A2  
- Requisit de titulació: Diplomatura o grau en Arquitectura Tècnica  
  
  
Convocatòria 3:  
- Denominació de la plaça: agent de desenvolupament local.  
- Nombre de places: 1  
- Naturalesa: funcionarial de carrera  
- Grup/subgrup: A2  
- Requisit de titulació: diplomatura o grau universitari i màster en Ocupació i Intervenció en el Mercat Laboral o el màster en Gestió i Promoció del Desenvolupament Local).  
  
Convocatòria 4:  
- Denominació de la plaça: tècnic/a d'animació sociocultural  
- Nombre de places: 1  
- Naturalesa: relació laboral  
- Grup d'equivalència: C1  
- Requisit de titulació: Cicle formatiu de grau superior «Tècnic/a d'Animació Sociocultural (TASOC)».  
  
Convocatòria 5:  
- Denominació de la plaça: tècnic/a Educació Infantil  
- Nombre de places: 6  
- Naturalesa: relació laboral  
- Grup d'equivalència: C1  
- Requisit de titulació: Cicle formatiu de grau superior «Tècnic/a d'Educació Infantil».  
  
Convocatòria 6:  
- Denominació de la plaça: operari/operària de serveis múltiples  
- Nombre de places: 3  
- Naturalesa: relació laboral  
- Grup d'equivalència: C2  
- Requisit de titulació: Graduat en ESO o equivalent.  
  
Convocatòria 7:  
- Denominació de la plaça: assistent/assistenta d'atenció domiciliària  
- Nombre de places: 1  
- Naturalesa: relació laboral  
- Grup d'equivalència: C2  
- Requisit de titulació:  
  
- Títol de Formació Professional de tècnic de grau mitjà d'atenció a persones en situació de dependència, d'atenció sociosanitària o de cures auxiliars d'infermeria o equivalents.  
- Certificat de professionalitat d'atenció sociosanitària a persones en el domicili o d'atenció sociosanitària a persones dependents en institucions socials, o d'auxiliar d'ajuda a domicili.  
- Títol de formació ocupacional d'auxiliar d'ajuda a domicili, amb un mínim de 300 hores de formació.  
- Certificat d'habilitació excepcional d'acord amb el que disposa l'Ordre 8/2018, de la Conselleria d'Igualtat i Polítiques inclusives de la Comunitat Valenciana.  
  
Convocatòria 8:  
- Denominació de la plaça: assistent/assistenta d'atenció domiciliària  
- Nombre de places: 1  
- Naturalesa: relació laboral  
- Grup d'equivalència: E  
Requisit de titulació: no s'exigeix tindre cap de les titulacions previstes en el sistema educatiu.  
  
Convocatòria 9:  
- Denominació de la plaça: peó/peona de serveis múltiples  
- Nombre de places: 3  
- Naturalesa: relació laboral  
- Grup d'equivalència: E  
- Requisit de titulació: no s'exigeix tindre cap de les titulacions previstes en el sistema educatiu.  
  
Convocatòria 10:  
- Denominació de la plaça: conserges d'escoles i instal·lacions  
- Nombre de places: 5  
- Naturalesa: relació laboral  
- Grup d'equivalència: E  
- Requisit de titulació: no s'exigeix tindre cap de les titulacions previstes en el sistema educatiu.  
  
3. Les places objecte de la present convocatòria es troben dotades pressupostàriament i han sigut ocupades, de manera temporal i ininterrompudament, amb anterioritat a l'1 de gener de 2016, per la qual cosa el sistema de selecció dels aspirants serà el de concurs.  
4. Les presents bases vinculen l'Administració, els tribunals de selecció i qui participe en el procés i només es poden modificar amb subjecció estricta a les normes de la Llei 39/2015, d'1 d'octubre, del procediment administratiu comú de les administracions públiques.  
  
  
Base segona. Normativa aplicable  
1. Els processos selectius es regeixen pel que estableixen les presents bases específiques i les bases generals reguladores dels processos d'estabilització de l'ocupació temporal de l'Ajuntament de l'Olleria ?d'ara en avant bases generals- (publicades en el BOP de València núm. 191 de 04.10.2022).  
2. Així mateix, és aplicable al present procés selectiu el que disposa la Llei 20/2021, de 28 de desembre, de mesures de la reducció de la temporalitat en l'ocupació pública; el text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre; la Llei 30/1984, de 2 d'agost, de mesures per a la reforma de la funció pública; la Llei 4/2021, de 16 d'abril, de la Generalitat, de la funció pública valenciana; la Llei 7/1985, de 2 d'abril, reguladora de les bases de règim local; el text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril; el Reglament general d'ingrés de personal al servei de l'Administració general de l'Estat i de provisió de llocs de treball i promoció professional del funcionariat civil de l'Estat, aprovat pel Reial decret 364/1995, de 10 de març; la Llei 39/2015, d'1 d'octubre, del procediment administratiu comú; la Llei 40/2015, d'1 d'octubre, del règim jurídic del sector públic; el Reial Decret llei 32/2021, de 28 de desembre, de mesures urgents per a la reforma laboral, la garantia de l'estabilitat en l'ocupació i la transformació del mercat de treball; el Reial decret legislatiu 2/2015, de 23 d'octubre, pel qual s'aprova el text refós de la Llei de l'estatut dels treballadors i altres disposicions que siguen aplicables.  
  
  
Base tercera. Condicions i requisits dels aspirants  
1. Per a prendre part en les proves selectives convocades, els aspirants han de reunir en el dia de finalització del termini de presentació d'instàncies els requisits següents:  
1.1. Nacionalitat: tindre la nacionalitat espanyola o d'un Estat membre de la Unió Europea o d'algun Estat al qual siga aplicable la llibertat de circulació de treballadors. Independentment de la nacionalitat, cònjuge d'espanyol o espanyola i de nacionals d'altres estats membres de la Unió Europea, i quan així ho preveja el tractat corresponent, cònjuge de nacional d'algun Estat en què siga aplicable la llibertat de circulació de treballadors, sempre que no estiguen separats de dret. Així mateix i amb les mateixes condicions que els cònjuges, hi poden participar les persones que en siguen descendents i les del cònjuge, menors de vint-i-un anys o majors que visquen a càrrec seu.  
  
1.2. Edat: tindre setze anys fets i no haver arribat a l'edat de jubilació.  
1.3. Titulació: tindre el títol indicat en la convocatòria de la plaça a la qual es concorre (base primera, apartat 2) o bé estar en condicions d'obtindre'l en la data que finalitze el termini de presentació d'instàncies. Excepte per als casos d'accés al grup E, sense requisit de titulació prevista en la disposició addicional 6a del TREBEP.  
  
1.4. Capacitat: tindre la capacitat intel·lectual i funcional per a complir les funcions o faenes pròpies del lloc convocat.  
1.5. Habilitació: no haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés a cossos o escales funcionarials. En cas que siga nacional d'un altre Estat, a més, no trobar-se en situació d'inhabilitació o en situació equivalent ni haver tingut sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
2. Tots els requisits enumerats en els apartats anteriors, així com els requerits de les bases específiques corresponents de cada convocatòria, s'han de tindre el dia de finalització del termini de presentació de sol·licituds i mantindre'ls fins al moment de formalitzar el contracte de treball.  
3. Les condicions per a l'admissió a les proves s'ha de reunir en el moment de finalitzar el termini de presentació de sol·licituds i mantindre's durant tot el procés selectiu, fins a formalitzar el contracte de treball.  
4. L'Administració pot requerir, en qualsevol moment, els aspirants a fi que acrediten el compliment dels requisits exigits en la seua participació, així com la veracitat de qualsevol dels documents que aporten en el procés selectiu. Si els requisits no s'acrediten, en el termini dels deu dies hàbils següents a la notificació del requeriment, es podrà excloure l'aspirant del procés selectiu.  
  
5. L'òrgan tècnic de selecció (d'ara en avant OTS) establirà per a les persones amb diversitat funcional que ho precisen, i així ho sol·liciten, les adaptacions necessàries per a fer les proves. La petició s'ha de formular en la instància per la qual se sol·licita la participació en el procés selectiu. El Departament de Personal pot demanar a qui sol·licite adaptacions els certificats mèdics acreditatius que ho justifiquen i donar compte a l'OTS als efectes oportuns.  
  
  
Base quarta. Sol·licituds  
1. Model de sol·licitud. Qui vulga participar en els processos selectius convocats a l'empara de les presents bases ha d'omplir el «model de sol·licitud» genèric publicat com a annex I de les presents bases.  
  
2. Les sol·licituds s'han de presentar preferentment per via telemàtica en la seu electrònica https://lolleria.sedelectronica.es, a través del registre telemàtic, o en les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques, en el termini de vint dies hàbils comptadors a partir de l'endemà de la publicació de l'extracte de la present convocatòria en el BOE i s'han de dirigir a l'Alcaldia-Presidència de l'Ajuntament de l'Olleria.  
3. La instància s'ha d'acompanyar de:  
- document nacional d'identitat;  
- titulació acadèmica exigida;  
- la documentació acreditativa dels mèrits al·legats per al concurs, que s'ha de presentar relacionada, ordenada i numerada junt amb el document d'autobaremació i relació de mèrits que hi ha com a annex II en les presents bases;  
- justificant d'haver abonat la taxa de concurrència a proves selectives.  
Qui hi participa es responsabilitza de la veracitat de la documentació aportada. Si hi haguera indicis de falsedat documental o de qualsevol tipus delictiu en la documentació que s'aporta, l'òrgan de selecció ho farà constar i es donarà trasllat al Ministeri Fiscal perquè ho resolga.  
4. No presentar la sol·licitud dins del termini i en la forma escaient suposa l'exclusió de l'aspirant, sense possibilitat d'esmena.  
5. La instància s'ha d'acompanyar de justificant d'haver pagat la taxa de concurrència a proves selectives d'acord amb l'Ordenança fiscal reguladora de la taxa per concurrència a proves selectives de l'Ajuntament de l'Olleria, publicada en el Butlletí Oficial de la Província de València número 150 de 27 de juny de 2005.  
D'acord amb l'Ordenança fiscal reguladora, els drets d'examen que es fixen segons el grup de classificació de la plaça a la qual es concorre, en els imports següents:  
- plaça de grup A1: 50 euros  
- plaça de grup A2: 40 euros  
- plaça de grup C1: 30 euros  
- plaça de grup C2: 20 euros  
- plaça de grup E: 10 euros  
  
Els drets d'examen s'han d'abonar abans de presentar la instància, dins de termini, i l'ingrés s'ha de fer en el compte que al dit efecte té obert l'Ajuntament en la Caixa Popular, ES79 9937 1507 5587 8323 8124.  
Quan per causes no imputables al subjecte passiu, l'activitat tècnica o administrativa que constitueix el fet imposable de la taxa no es realitze, s'ha de tornar l'import corresponent. Per tant, no correspon cap devolució dels drets d'examen en els supòsits d'exclusió de les proves selectives per causes imputables a l'interessat o interessada.  
  
En cas que concórreguen alguna de les circumstàncies que motiven la bonificació dels drets d'examen s'ha de presentar la justificació corresponent junt amb la instància, d'acord amb l'ordenança fiscal.  
  
6. En cap cas, el pagament de la taxa per participar en les proves selectives suposa la substitució del tràmit de presentar, dins del termini i en la forma escaient, la sol·licitud.  
7. Els aspirants es vinculen a les dades que fan constar en les sol·licituds; únicament poden demanar-ne la modificació mitjançant un escrit motivat, dins del termini establit per a presentar sol·licituds. En transcórrer el dit termini, no s'admet cap petició d'aquesta naturalesa.  
  
8. Els errors materials, de fet o aritmètics, que es puguen constatar en la sol·licitud es poden esmenar en qualsevol moment d'ofici o a petició de l'interessat o interessada.  
9. Qui vulga participar en més d'una convocatòria de les que es relacionen en la base primera, apartat 2 de les presents bases, ha de fer tantes sol·licituds com procediments en els quals vol prendre part, i s'hi apliquen la resta de les consideracions fetes en els apartats precedents respecte a l'abonament de les taxes i la presentació d'instàncies.  
  
10. En compliment de la normativa vigent en matèria de protecció de dades de caràcter personal, s'informa que les dades personals que faciliten els sol·licitants les tracta l'Ajuntament de l'Olleria, com a responsable de tractament, amb la finalitat de gestionar la participació en el procediment selectiu de personal en qüestió.  
  
La base jurídica de legitimació per al tractament de les dades personals radica en l'exercici dels poders públics o competències conferits o, en el seu cas, la necessitat de compliment d'una missió realitzada en interés públic i en el compliment d'obligacions legals derivades.  
  
  
Base cinquena. Admissió d'aspirants  
1. Les persones que vulguen ser admeses a les proves selectives han de manifestar en les instàncies que reuneixen totes les condicions exigides referides a la data d'expiració del termini de presentació d'instàncies i haver abonat la taxa per concurrència a proves selectives.  
  
2. Relació de persones admeses i excloses. En transcórrer el termini de presentar sol·licituds, l'Alcaldia-Presidència dictarà resolució en què es declara aprovada provisionalment la llista de persones admeses i excloses, la qual es publicarà en el BOP amb indicació de les causes d'exclusió. Així mateix, es publicarà en el tauler municipal d'anuncis de la seu electrònica de l'Ajuntament de l'Olleria a efectes merament informatius.  
3. A l'efecte de l'article 68 de la Llei 39/2015, d'1 d'octubre, del procediment administratiu comú de les administracions públiques, en un termini de deu dies hàbils, comptadors a partir de l'endemà de la publicació en el BOP de la Resolució d'aprovació de les llistes provisionals de persones admeses i excloses, es podran esmenar els defectes o deficiències formals que s'hi puguen observar, en la sol·licitud de participació, o fer les al·legacions que consideren convenients. No presentar la documentació requerida en les presents bases per causa imputable a l'aspirant no és corregible. En cap cas, el termini d'esmena de deficiències implica autoritzar de presentar documents no presentats o fora dels terminis conferits. Només són corregibles els errors de fet o formals, assenyalats en l'article 66 de la Llei 39/2015, d'1 d'octubre, del procediment administratiu comú de les administracions públiques, com són les dades personals de qui participe en la present convocatòria, el lloc assenyalat a l'efecte de notificacions, data, firma o l'òrgan al qual es dirigeixen. La resta d'errors no és corregible i, per tant, és causa d'exclusió per afectar el contingut essencial de la sol·licitud, el termini de caducitat o la falta d'actuacions essencials. També és inesmenable presentar la sol·licitud de manera extemporània, ja siga abans o després del termini corresponent; la falta de pagament dels drets d'examen, el pagament parcial o el pagament extemporani.  
  
4. En transcórrer el termini anterior, vistes les al·legacions i esmenes, i esmenats els defectes, si escau, l'Alcaldia-Presidència dictarà la Resolució en què aprova la relació definitiva de persones admeses i excloses al procés selectiu que es publicarà en el BOP. Així mateix es publicarà en el tauler municipal d'anuncis de la seu electrònica de l'Ajuntament de l'Olleria a efectes merament informatius. Els anuncis posteriors els publicarà l'OTS en el tauler municipal d'anuncis de la seu electrònica de l'Ajuntament de l'Olleria. En la dita resolució es publicarà la composició de l'OTS.  
  
Base sisena. L'òrgan tècnic de selecció (OTS)  
1. Composició. L'OTS dels processos selectius el compondrà personal de subgrup igual o superior al de les places objecte de convocatòria, tendirà a la paritat entre dona i home, i estarà compost d'un total de cinc membres: una presidència, tres vocalies i una secretaria, que exerciran amb veu i vot; els nomena l'Alcaldia en la resolució que aprove la llista definitiva de persones aspirants admeses i excloses, així com els suplents respectius.  
  
La pertinença a l'OTS és a títol individual, sense que es puga ostentar en representació o per compte de ningú.  
2. Als membres o assessors que concórreguen a les sessions del tribunal, se'ls han d'abonar les indemnitzacions establides per assistència i, quan siga procedent, les dietes i despeses de viatge corresponents, d'acord amb la quantia establida en la legislació vigent en el moment de les meritacions, les indemnitzacions dels assessors, excepte disposició en contra, seran les mateixes que les dels vocals.  
Els tribunals que es fixen i actuen en les proves selectives tenen les mateixes categories que es fixen per a qui actue en l'Administració general de l'Estat d'acord amb el que disposa l'article 30 del Reial decret 462/2002, de 24 de maig, d'indemnitzacions per raó del servei.  
  
3. Abstenció i recusació. Els membres de l'OTS s'han d'abstindre d'intervindre, i ho han de notificar a l'autoritat convocant, quan hi concórrega alguna de les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, o si han fet labors de preparació d'aspirants a proves selectives en els cinc anys anteriors a la publicació de la convocatòria. Des de la presidència es podrà sol·licitar dels membres de l'OTS una declaració expressa de no trobar-se incursos en les circumstàncies previstes en el present article. Així mateix, els aspirants podran recusar els membres de l'OTS quan concórrega alguna de les circumstàncies descrites.  
4. Canvi de composició. Abans d'iniciar les proves selectives, l'autoritat convocant dictarà resolució per la qual es nomene els nous membres de l'OTS que hagen de substituir els titulars o suplents que perden la seua condició per alguna de les causes previstes en l'apartat anterior. La nova composició es publicarà en el Butlletí Oficial de la Província de València.  
5. Constitució i sessions. Amb convocatòria, prèviament, de la presidència es constituirà l'OTS, que actuarà sempre amb l'assistència obligada de la presidència, de la secretaria i de la mitat, almenys, de vocals. En la sessió constitutiva, l'OTS acordarà totes les decisions que li corresponguen amb vista al desenvolupament correcte del procés selectiu. A partir de la constitució, i per a la resta de les sessions, l'OTS per a actuar vàlidament requerirà la mateixa majoria.  
6. Actuacions de l'OTS durant el procés. Correspon a l'OTS el desenvolupament i la qualificació de les proves selectives. Queda facultat per a resoldre els dubtes que puguen sorgir en l'aplicació de les bases, així com l'actuació que corresponga en els casos que no preveuen les bases i la normativa aplicable, i per a adoptar les decisions que li corresponguen amb vista al desenvolupament correcte de les proves selectives. El procediment d'actuació de l'OTS s'ha d'ajustar en tot moment al que estableix la Llei 40/2015, d'1 d'octubre, de règim jurídic del sector públic. Així mateix, li correspon adoptar les mesures oportunes que permeten els aspirants amb discapacitat, que així ho indiquen en la sol·licitud, participar en igualtat de condicions que la resta de participants. Qui té la presidència de l'OTS adoptarà les mesures necessàries perquè cada exercici de la fase d'oposició es faça de manera conjunta i coordinada i així garantir que es corregisquen sense que es conega la identitat de qui l'ha fet, i s'anul·laran automàticament tots els impresos d'examen en què consten marques o signes d'identificació.  
  
  
7. Exclusió de participants. En qualsevol moment del procés selectiu, si l'OTS té coneixement que hi ha aspirant que no té tots els requisits que exigeix la present convocatòria, amb audiència prèviament de l'interessat o interessada, n'haurà de proposar l'exclusió a l'Alcaldia, i haurà de comunicar, així mateix, les inexactituds o falsedats formulades en la sol·licitud o documentació que l'acompanya, als efectes oportuns.  
  
8. Assessors. L'OTS pot disposar incorporar als seus treballs personal assessor especialista per a les proves que consideren pertinents. El personal assessor col·laborarà amb l'òrgan de selecció exclusivament en l'exercici de les seues especialitats tècniques i hi actuaran amb veu, però sense vot. Així mateix, l'OTS podrà nomenar ajudants perquè l'auxilien en labors internes d'organització o vigilància.  
9. Declaració d'aprovats. En cap cas l'OTS podrà aprovar ni declarar que han superat les proves selectives un nombre d'aspirants superior al de places convocades. Qualsevol proposta d'aprovats que contravinga el que està establit serà nul·la de ple dret.  
  
  
Base setena. Procediment de selecció  
1. D'acord amb el que preveu l'article 61.6 del TREBEP i les disposicions addicionals sisena i huitena de la Llei 20/2021, de 28 de desembre, el sistema selectiu es farà mitjançant una única fase de concurs de mèrits.  
  
Base huitena. Desenvolupament del procés  
- Fase única: concurs de mèrits  
1. L'òrgan tècnic de selecció, mitjançant un anunci publicat en el tauler d'edictes de la seu electrònica de l'Ajuntament de l'Olleria, baremarà els aspirants segons la documentació acreditativa aportada junt amb el formulari d'autobaremació en la seua sol·licitud.  
  
2. La puntuació màxima que es pot obtindre en la fase, única, de concurs és de 100 punts.  
Es valoren els mèrits següents, els quals s'han de tindre fins a l'últim dia habilitat per a presentar les instàncies:  
  
a) Experiència: s'entén la prestació de serveis professionals com a funcionari o funcionària o amb contracte laboral, en places de la mateixa escala, subescala, grup i subgrup, i, si és el cas, classe i categoria de la plaça convocada. En els casos de dedicació parcial, la valoració serà proporcional a la dedicació realitzada.  
La valoració diferent de l'experiència entre administracions radica en el fet que l'Ajuntament de l'Olleria no té aprovada una relació de llocs de treball i, per tant, la falta d'un instrument de gestió tan important comporta l'existència d'una estructura administrativa i orgànica que obliga l'empleat públic de l'Ajuntament de l'Olleria a assumir més competències de les pròpies del lloc de treball, desenvolupant i adquirint unes competències i habilitats específiques de l'Ajuntament de l'Olleria, diferenciadores d'altres administracions..  
  
b) Titulacions: es valorarà tindre les titulacions que es detallen en el present apartat. Se sumaran fins al màxim establit en el present apartat totes les titulacions presentades, siguen iguals o superiors, a les que es requerisquen i s'acrediten com a requisit. No és valorarà el títol concret presentat com a requisit.  
c) Coneixements de valencià: únicament són avaluables els certificats expedits per la Junta Qualificadora de Coneixements de Valencià, Escola Oficial d'Idiomes, universitats o altres organismes oficials amb l'acreditació d'equivalència corresponent.  
d) Altres mèrits: coneixements d'idiomes reconeguts en l'àmbit comunitari.  
e) Cursos: es valoraran els cursos de formació i perfeccionament impartits per les administracions públiques i centres acollits al Pla de formació d'administracions públiques, per escoles de formació de funcionariat, per universitats, cursos impartits per la Generalitat, organismes oficials, organitzacions sindicals dins dels plans de formació contínua, sempre que en tot cas tinga relació directa amb les funcions de la categoria convocada. S'entendrà en qualsevol cas que té relació directa amb les funcions de la categoria convocada, la formació en matèria d'igualtat de gènere, curs en matèria de competències digitals i cursos en matèria de prevenció de riscos laborals.  
  
  
Mèrits que es valoren Puntuació  
 màxima Valoració  
Experiència a l'Ajuntament de l'Olleria 43,75 punts 0,250 punts per cada mes de serveis en la mateixa escala, subescala, grup i subgrup, i, si és el cas, classe i categoria de la plaça convocada, prestats a l'Ajuntament de l'Olleria, fins a un màxim de 43,75 punts.  
Experiència en altres administracions 43,75 punts 0,084 punts per cada mes de serveis en la mateixa escala, subescala, grup i subgrup, i, si és el cas, classe i categoria de la plaça convocada, prestats en altres administracions locals, fins a un màxim de 43,75 punts.  
0,063 punts per cada mes de serveis en la mateixa escala, subescala, grup i subgrup, i, si és el cas, classe i categoria de la plaça convocada, prestats en altres administracions públiques, fins a un màxim de 43,75 punts.  
Titulacions 1,25 punts Graduat escolar, graduat en ESO, FP 1, cicle bàsic d'FP: 0,37 punts  
BUP, Batxillerat, FP 2 o cicle mitjà d'FP: 0,62 punts  
Cicle superior d'FP: 0,75 punts  
Diplomatura universitària: 1,00 punts  
Grau universitari, llicenciatura universitària, màster universitari, doctorat: 1,25 punts  
  
Valencià 2,5 punts Oral / Nivell A2 del MECR: 0,50 punts  
Elemental / Nivell B1 del MECR: 0,63 punts  
Avançat / Nivell B2 del MECR: 1,25 punts  
Mitjà / Nivell C1 del MECR: 1,87 punts  
Superior / Nivell C2 del MCER: 2,50 punts  
Es valora el certificat superior que s'acredite.  
Altres mèrits 1,25 punts Coneixements de llengües reconegudes d'àmbit comunitari: es valoren cada nivell del marc europeu segons la taula d'equivalències següent:  
Nivell bàsic = Nivell A2 del MECR: 0,25 punts Nivell intermedi = Nivell B1 del MECR: 0,50 punts  
Nivell avançat = Nivell B2 del MECR: 0,75 punts  
Nivell C1 = Nivell C1 del MECR: 1,00 punts  
Nivell C2 = Nivell C2 del MECR: 1,25 punts  
Es valora el certificat superior de cada llengua acreditada.  
Cursos 7,5 punts 0,05 punts per hores de curs o acció formativa de duració igual o superior a 15 hores.  
Puntuació màxima 100 punts   
  
  
  
3. Acreditacions: per a la valoració oportuna dels mèrits referits s'han d'acreditar en la forma que es detalla tot seguit:  
a) Experiència: mitjançant un certificat expedit per l'òrgan competent de l'administració en la qual s'hagen prestat els serveis, amb indicació d'escala, subescala, grup, subgrup, classe, categoria, lloc i dedicació.  
Els mèrits relatius a l'experiència professional a l'Ajuntament de l'Olleria, al·legats en la sol·licitud, els comprovarà el departament de personal sense que l'aspirant faça falta que presente cap document acreditatiu, sempre que s'acompanye d'informe de vida laboral actualitzat a la data del període de presentar instàncies.  
  
b) Titulacions: mitjançant l'aportació d'original o còpia degudament compulsada o còpia electrònica autèntica del títol expedit per l'organisme públic competent.  
c) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si és el cas, original o còpia compulsada del títol equivalent, sempre que l'aspirant acredite l'equivalència per un organisme competent.  
d) Altres mèrits: mitjançant l'aportació de l'original o còpia degudament compulsada o electrònica autèntica del títol expedit per l'Escola Oficial d'Idiomes, universitats o altres organismes oficials, si és el cas, original o còpia compulsada del títol equivalent, sempre que l'aspirant acredite l'equivalència per un organisme competent.  
  
e) Cursos: els cursos s'han d'acreditar a través de certificats o diplomes, expedits per l'administració pública o centres que els hagen impartit. No es poden valorar ni es tenen en compte els cursos en què no s'expresse la duració en hores lectives. No es valoren hores de cursos o acció formativa de duració inferior a 15 hores.  
  
4. Només es valoren els mèrits consignats i relacionats en el document d'autobaremació (annex II) dels quals s'aporte la documentació acreditativa corresponent.  
En cap cas es valoren els mèrits no al·legats ni relacionats en el document d'autobaremació (annex II), encara que posteriorment es presente documentació que acredite el mèrit, ni el Departament de Personal de l'Ajuntament de l'Olleria comprovarà els mèrits relatius als serveis prestats a l'Ajuntament de l'Olleria que no s'hagen reflectit ni relacionat en el document d'autobaremació (annex II).  
  
El tribunal pot recaptar dels interessats els aclariments o, si és el cas, la documentació addicional que considere necessària per a comprovar els mèrits al·legats i té la facultat de resoldre qualsevol dubte que puga sorgir sobre els mèrits i altres aspectes del concurs.  
  
- Valoració de la fase única del concurs de mèrits  
La qualificació final de la fase única del concurs de mèrits la determina la suma de la puntuació obtinguda en els mèrits.  
  
Base novena. Relació d'aprovats  
1. En baremar els mèrits l'òrgan tècnic de selecció es farà pública la relació d'aspirants que han aprovat, si n'hi ha, seguint la puntuació aconseguida, i se'ls concedirà un termini de deu dies hàbils perquè facen les reclamacions i al·legacions que consideren oportunes en relació amb la baremació.  
En acabar el termini dit i resoltes, si és el cas, les reclamacions i al·legacions presentades, la relació definitiva d'aspirants que aproven s'elevarà a l'òrgan competent, així mateix es remetrà l'acta de l'última sessió, sense que, en cap cas, puguen declarar que ha superat el procediment selectiu un nombre d'aspirants superior al de places convocades.  
  
2. En cas d'empat en qualsevol de les fases, s'ha de procedir de la manera següent: s'atendrà, en primer lloc, la puntuació més alta obtinguda per l'antiguitat en l'apartat corresponent del barem del concurs, i si persisteix l'empat, s'ha de dirimir a favor de la persona que tinga més antiguitat en la plaça convocada.  
3. Resoltes les possibles al·legacions i esmenes, l'òrgan tècnic de selecció ha de dictar proposta de nomenament, amb la relació definitiva del personal aspirant aprovat fixat per ordre de puntuació. En primer lloc, apareixerà qui haja obtingut la puntuació més alta de la suma total de tot el procés i finalitza, en el seu cas, quan el nombre de persones incloses coincidisca amb el nombre de places convocades.  
  
  
Base desena. Presentació de documents  
1. Els aspirants que proposa el tribunal han d'aportar a la corporació municipal, en el termini de vint dies hàbils comptadors des que es fa pública la relació d'aspirants, els documents acreditatius de les condicions de capacitat i requisits exigits en la norma base tercera de la present convocatòria i que no s'hagen aportat amb anterioritat:  
  
a) Còpia del DNI o, si és el cas, del passaport o de qualsevol altre document acreditatiu de la nacionalitat, degudament compulsada.  
b) Original o còpia compulsada del títol acadèmic exigible segons la convocatòria corresponent.  
c) Declaració de no haver sigut separat mitjançant expedient disciplinari en qualsevol administració o ocupació pública, així com de no estar en situació d'inhabilitació penalment per a l'exercici de funcions públiques.  
d) Certificat mèdic acreditatiu de no patir cap malaltia o limitació física o psíquica que impedisca, impossibilite o que siga incompatible amb l'exercici de les funcions.  
2. Els aspirants proposats que hagen fet valdre la condició de persona amb diversitat funcional, han d'acreditar la dita condició mitjançant certificació expedida per l'òrgan competent de la Generalitat Valenciana, en què s'ha d'acreditar, a més d'un grau de discapacitat igual o superior al trenta-tres per cent, la capacitat per a exercir les tasques i funcions de la plaça. L'aspirant que tinga la condició de funcionari de carrera quedarà exempt de justificar documentalment les condicions generals a què fa referència la base tercera que ja s'hagueren provat per a obtindre el nomenament anterior. En qualsevol cas, ha de presentar original o còpia compulsada del títol acadèmic exigit.  
  
3. Qui dins del termini indicat, i excepte cas de força major, no presente la documentació, o de la documentació es deduïsca que falta algun dels requisits exigits, o no supere el reconeixement mèdic, no es podrà contractar, i donarà lloc a invalidar l'actuació de l'interessat o interessada i la nul·litat subsegüent dels actes del tribunal pel que fa al cas, sense perjudici de la responsabilitat en què puga haver incorregut per falsedat en la instància; pot l'òrgan tècnic de selecció proposar la inclusió en la llista de persones admeses del mateix nombre d'excloses per les causes anteriors, les quals s'incorporaran al curs selectiu.  
  
  
Base onzena. Formalització del contracte laboral  
1. En presentar els interessats la documentació i considerada conforme i suficient per l'òrgan municipal competent, es contractaran laboralment les persones que proposa el tribunal a càrrec del titular de l'òrgan competent en el termini màxim de tres mesos comptadors des de la publicació de la relació d'aprovats en el tauler d'anuncis i en la seu electrònica municipal.  
2. La contractació corresponent es notificarà als interessats, i han de formalitzar el contracte en el termini màxim de trenta dies naturals comptadors des de l'endemà de la notificació de la resolució de contractació com a personal laboral fix.  
3. Els qui, sense causa justificada, no formalitzen el contracte dins del termini assenyalat, perdran tots els drets derivats de la superació de les proves selectives i de la contractació conferida subsegüent.  
  
4. En l'acte de formalització del contracte, el personal laboral ha de prestar jurament o promesa, d'acord amb la fórmula prevista en la Llei 4/2021, de 16 d'abril, de la funció pública valenciana.  
  
Base dotzena. Publicitat de la convocatòria i de les bases  
1. La present convocatòria i les bases es publicaran íntegrament en el Butlletí Oficial de la Província o en el Diari Oficial de la Generalitat Valenciana així com en el tauler d'edictes de la seu electrònica de l'Ajuntament de l'Olleria, en extracte en el Boletín Oficial del Estado i vincularan l'Administració, els òrgans de selecció i les persones que participen en els procediments.  
2. Els successius anuncis relatius a les convocatòries es publicaran en edictes de la seu electrònica de l'Ajuntament de l'Olleria i, si és el cas, en el Butlletí Oficial de la Província.  
  
Base tretzena. Relació amb les bases generals  
Les presents bases específiques complementen les bases generals reguladores dels processos d'estabilització de l'ocupació temporal de l'Ajuntament de l'Olleria (publicades en el BOP de València núm. 191 del 04.10.2022) i hi prevalen, en cas de contradicció o discrepància.  
  
  
Base catorzena. Dades de caràcter personal  
1. El tractament de les dades personals es du a terme segons el que estableixen les normes vigents en matèria de protecció de dades de caràcter personal.  
  
Base quinzena. Recursos i reclamacions  
1. Les presents bases vinculen l'Administració, el tribunal qualificador i qui participa en les proves selectives. L'òrgan de selecció queda facultat per a resoldre els dubtes que es presenten, interpretar les bases i prendre els acords necessaris per al bon funcionament del procés selectiu, en tot el que no preveuen les bases.  
2. Tant la present convocatòria com els actes administratius que en deriven i les actuacions de l'òrgan tècnic de selecció els poden impugnar els interessats en els casos, terminis i forma establits en la Llei 39/2015, d'1 d'octubre, del procediment administratiu comú de les administracions publiques.  
3. Les presents bases són definitives en via administrativa i contra les quals es pot interposar recurs contenciós administratiu en el termini de dos mesos comptadors des de l'endemà de la publicació, davant del Jutjat contenciós administratiu en els termes de l'article 14 de la Llei 29/1998, de 13 de juliol, i potestativament recurs de reposició en el termini d'un mes davant de la presidència de la corporació municipal.  
  
Base setzena. Creació de borsa  
1. Finalitzat el procés d'estabilització es constituirà, obligatòriament, borsa de treball preferent i prioritària a qualsevol altra que es puga constituir.  
La borsa la integraran les persones que participen en el procés i que hagen obtingut una qualificació mínima en el concurs de 15 punts. L'ordre de prelació el determinarà en primer lloc el personal públic de l'administració convocant que no haja obtingut plaça i en segon lloc la puntuació obtinguda.  
  
  
2. Funcionament  
Les crides es fan a l'adreça de correu electrònic que s'indique en la instància per a participar en el procés; és responsabilitat de l'aspirant mantindre la dada de l'adreça actualitzada a l'efecte de poder localitzar-lo o localitzar-la.  
Si l'aspirant que es crida així no reuneix els requisits per a fer-ne el nomenament, s'exclourà de la borsa.  
Si renuncia o no compareix en el termini de dos dies naturals des de la crida, passarà a l'últim lloc de la llista de borsa, i es nomenarà l'aspirant que va darrere en l'ordre de prelació de la borsa.  
La baixa voluntària de l'aspirant que s'haja contractat suposarà l'exclusió de la borsa de treball.  
La segona renúncia o no compareixença que faça l'aspirant suposarà l'exclusió de la borsa.  
Quan un integrant accepte la crida, no serà anomenat novament fins que finalitze la contractació efectuada. En finalitzar la contractació, tornarà a la posició en l'ordre de prelació de borsa que tenia en el moment de contractar-lo o contractar-la.  
Vigència: s'estableix una vigència de tres anys.  
A aquest efecte, el tribunal elevarà propostes de creació de borsa.